Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
12 ก.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.12 จุด (0.44%) ปิดภาคเช้าที่ 1,643.75 จุด ด้วยมูลค่าการซื้อขาย 23,142.15 ล้านบาท
Most Positive Impact : SCB (+0.67 จุด), CPALL (+0.67 จุด), EA (+0.55 จุด)
Most Negative Impact: PTTEP (-0.79 จุด), PTT (-0.71 จุด), U (-0.56 จุด)
แนวโน้มตลาดบ่าย
ตลาดหุ้นภาคเช้ามีแรงซื้อเข้ามาหนุนนำดัชนีแทบทุกกลุ่ม ได้แก่ กลุ่มพาณิชย์(+1.24จุด)อาหาร(+0.89จุด) ปิโตร(+0.86จุด)) สื่อสาร(+0.84จุด) อสังหา(+0.53จุด) ส่วนกลุ่มพลังงาน(-0.13จุด) กดดันตลาดได้เพียงเล็กน้อย
วุฒิสภาสหรัฐลงคะแนนเสียง 88-11 มีมติให้การเรียกเก็บภาษีของฝ่ายบริหารต้องผ่านความเห็นชอบจากสภาคองเกรสก่อน เพื่อป้องกัน ปธน.ทรัมป์ ใช้อำนาจเกินเลย เป็นปัจจัยบวกต่อการลงทุนทั่วภูมิภาค
จำนวนเสียงของวุฒิสภาที่เห็นชอบต่อมติดังกล่าวมีถึง 88 คน แสดงว่าไม่ใช่แค่ฝั่งเดโมแครตที่ไม่เห็นด้วย ฝั่งรีพับลิกันก็ไม่เห็นด้วยกับทรัมป์เช่นกัน อาจเป็นสัญญาณที่สะท้อนไปถึงการเลือกตั้งกลางเทอมใน พ.ย. นี้ เชื่อว่าจะทำให้ท่าทีของทรัมป์ลดความก้าวร้าวลง
สงครามการค้ายังต้องจับตาดูท่าทีจากจีนว่าจะเป็นอย่างไร หากมีการประกาศมาตรการตอบโต้ อาจสร้างความตื่นตระหนกให้กับตลาดได้ จึงยังคงต้องระมัดระวังการลงทุน
หุ้นกลุ่ม Skin care ต่างปรับตัวขึ้นมาอย่างร้อนแรงนำโดย DDD (+13.09%) BEAUTY (+3.33%) KAMART(+2.11%) โดย KS research เลือก DDD เป็นหุ้นเด่นของกลุ่มจากปัจจัยพื้นฐานที่แข็งแกร่ง และอุปสงค์ทั้งในและต่างประเทศยังขยายตัวได้อีกมาก
ในวันนี้จะมีการรายงานตัวเลข CPI ของสหรัฐอเมริกาประจำเดือน มิ.ย. โดยตลาดคาดการณ์ไว้ที่ 2.9% (YoY) ฝั่งยุโรปจะมีการรายงานดัชนีการผลิตภาคอุตสาหกรรมประจำเดือน พ.ค. โดยตลาดคาดไว้ที่ 1.2% (MoM)
หุ้นแนะนำ MTC STEC MEGA